**Alig egy hét maradt az élelmiszerlánc-felügyeleti díj bevallására**

**Május 31-ig nyújthatják be szankciómentesen az élelmiszerlánc-felügyeleti díjat az élelmiszerlánc szereplők. A Nemzeti Élelmiszerlánc-biztonsági Hivatal (Nébih) szeretné felhívni az érintettek figyelmét, hogy az esetleges problémák elkerülése érdekében a kötelezettséget ne halasszák az utolsó pillanatra.**

Az elektronikus bevallási felülete az idei évtől új helyen, az [Ügyfélprofil](https://upr.nebih.gov.hu/login) menüpontban érhető el a hivatal honlapján. A vonatkozó meghatalmazások kezelése és létrehozása a továbbiakban szintén itt történik. Az új felületen – az ügyfélkapus azonosítást és belépést követően – az érintettek elérhetik az előző évek során elkészült meghatalmazásokat is.

A díjbevallási folyamattal kapcsolatos [segédlet](http://portal.nebih.gov.hu/documents/10182/21400/%C3%9CPR+-+bevall%C3%A1si+rendszer+el%C3%A9r%C3%A9se_180424.pdf/36ae9e6f-6b94-519f-c16e-c3365f532061), továbbá a témát érintő [hasznos információk](http://portal.nebih.gov.hu/felugyeleti-dij) elérhetőek a Nébih honlapján.

A díjbevallás beadási határideje **2018. május 31.**, így tehát alig egy hét maradt a kötelezettség szankciómentes teljesítésére. A megváltozott felületre, illetve az emiatt esetlegesen felmerülő kérdésekre való tekintettel a Nébih azt javasolja, hogy a bevallás benyújtását az érintettek ne halasszák az utolsó pillanatra!

Kérdés esetén a hatóság ügyfélszolgálata a 06-1/336-9024-es telefonszámon, valamint a [felugyeletidij@nebih.gov.hu](mailto:felugyeletidij@nebih.gov.hu) e-mail címen áll az érdeklődők rendelkezésére.

2018. május 22.

Nemzeti Élelmiszerlánc-biztonsági Hivatal